ไปรษณีย์ไทย ใช้มาตรการขนส่งสินค้าของเกษตรกรไทยใน 77 จังหวัดทั่วประเทศ เพื่อสนับสนุนการกระจายสินค้าสู่ผู้บริโภค
ไปรษณีย์ไทย ใช้มาตรการขนส่งสินค้าของเกษตรกรไทยใน 77 จังหวัดทั่วประเทศ เพื่อสนับสนุนการกระจายสินค้าสู่ผู้บริโภค และช่วยแก้ไขปัญหาผลผลิตล้นตลาดนางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย จำกัด (ปณท.) เปิดเผยถึงมาตรการเข้าช่วยเหลือสนับสนุนเกษตรกรไทยในการขนส่งสินค้าขณะนี้ว่า ปณท. ในฐานะผู้เชี่ยวชาญด้านการขนส่งและมีเครือข่ายทั่วประเทศ ได้นำศักยภาพที่มีเข้ามาช่วยเหลือสนับสนุนเกษตรกรโดยการช่วยขนส่งและขายผลผลิตเพื่อกระจายสินค้าสู่ผู้บริโภคและช่วยแก้ไขปัญหาผลผลิตล้นตลาด อาทิ การขนส่งมังคุดลานสกา จังหวัดนครศรีธรรมราช 100,000 กิโลกรัม โดยไม่คิดค่าจัดส่ง // การขนส่งลำไยเกรดพรีเมียมจากจังหวัดลำพูนซึ่งเป็นแหล่งผลิตลำไยที่ดีที่สุดในโลก และการขนส่งลำไยอบกุ้งแห้ง ที่เป็นความร่วมมือของไปรษณีย์ไทยกับมหาวิทยาลัยเชียงใหม่ เพื่อเป็นองค์ความรู้ให้เกษตรกรผู้ปลูกลำใยโดยต่อยอดแปรรูปผลผลิตที่แปลกใหม่ มีรสชาติดี ออกสู่ตลาดทั้งในไทยและต่างประเทศได้ ผ่านช่องทางการจำหน่ายสินค้าที่ไปรษณีย์และเว็บไซต์ Thailandpostmart.com// เสียง //กรรมการผู้จัดการใหญ่ ปณท. กล่าวด้วยว่า ปณท. ยังได้สนับสนุนการสร้างอาชีพสร้างรายได้ให้แก่ชุมชนทั่วประเทศ จึงได้จัดทำ ”โครงการไปรษณีย์เพิ่มสุข” เพื่อเป็นเครือข่ายความสุขจากชุมชนสู่คนไทย ร่วมกับภาคีเครือข่ายในพื้นที่ ช่วยกันพัฒนาสินค้า /และธุรกิจชุมชนด้วย